Derjon

L **Derjon** (te vedli documënc ënghe **Dursan**, tudësch: *Grödner Bach*, talian: *Rio Gardena*) ie l majer ruf te la valeda de Gherdëina. L nasc te Plan a n'autëza de 1590 metri, ulache vën adum l Ruf de Frea dal Jëuf de Frea y l Ruf de Ciavazes dal Jëuf de Sela. L'à na lunghëza de 25,8 km y n ciavuel idrografich de 200 km², che ne'n fej un de i majeri ruves che rua tl Isarch, ulache l fina a Pruca.L ruf vën ënghe adurvá per fé strom.

## Inuem
L inuem dl ruf ie per l prim iede stat documentà tl 1264 coche *Tursûn*. Chësta parola se basa sul retoroman *dursun*, che uel di *spinel*. Chësta parola vën dal latin *dorsonia*, che uel di *raion cun n spinel dl crëp*.

## Ruves afluënc
I ruves plu mpurtanc che rua tl Derjon ie l ruf de Val, l ruf de Ncisles y l ruf de Val d'Ana sun la man drëta, nscì sciche l ruf di Strënc, l ruf da Iender, l ruf da Bula y l Brennbach sun la man ciancia. A Pruca passa l ruf sota la autostreda dl Prëner y sota la ferata dl Prëner.

I majeri luesc tres chëi che passa l Derjon ie Sëlva, S. Cristina y Urtijëi.

### Ruves a man drëta
I ruves che va tl Derjon a man drëta dla valeda (cialan juvier da ulache l ruf nasc) ie:
* Ruf de Val Pudra che nasc sul Sela y va tl Derjon sun Plan de Gralba.
* Ruf de Frea  nasc dal Ruf di Nueves y va tl Derjon te Plan. Pisciadoi de Murfrëit, Pisciadoi da Taiadices, Pisciadoi de Linacia.
* Ruf de Val. Japé de Val nascl cun la funtanes y l pisciadoi de Zirmëi sciche Aghel da Pisulí y tol ite l Ruf dla Cuecenes y l Ruf de Puez a man drëta. A man ciancia tol l Ruf de Val l Aghel da Frainela y l Ruf de Dantercëpies y va tl Derjon tl Ghetun de Sëlva.
* Ruf de Ncisles fej da cunfin danter Sëlva y Santa Cristina. Tl ruf de Ncisles ruva da man drëta l Ruf de Mastlè.
* Ruf da Pilon (Da Pic ju fej l ruf l Pisciadoi de Pilon y va tl Derjon a Soplajes)
* Fussel de Nis, belau for sut.
* Ruf de Val d'Ana. A man drëta giatl l Ruf da Costa, l Ruf de Cuecenes che giata l Ruf de Puiates,  Fussel de Grialëces y Scienpoden.  L Ruf de Sciadules o dl Net giata l Salim y va tl Ruf de Cuecenes puech sëura l Ruf de Val d'Ana. A man ciancia giatl l Fussel da Zartlan y l Fussel da Pincan
* Ruf da Cudan, Pisciadoi da Cudan
* Fussel da Juaut, Fussel de Plan Pinoi
* Ruf da Dumat 
* Fussel dla Val de Nevel

Pisciadoi de Murfrëit Gherdëina 2018.jpg|Pisciadoi de Murfrëit.
Pisciadoies de Zirmëi te Val te Gherdëina.jpg|I pisciadoies de Zirmëi te Val.
Pastura de Ncisles Gherdeina.jpg|Ruf de Ncisles.
Pisciadoi da Pilon inviern Santa Cristina Gherdeina.jpg|Pisciadoi dl Ruf da Pilon.
Ruf de Val d Ana dinviërn.jpg|Ruf de Val d'Ana dinviërn.
Gran Puent Ruf de Cuecenes dauton Urtijëi.jpg|Ruf de Cuecenes dal Gran Puent.


### Ruves a man ciancia
* Ruf de Ciavazes 
* Ruf de Cuecenes (Plan de Gralba), Ruf de Vallongia
* Ruf da Corda (Da La Sëlva)
* Ruf de Fridl (Da La Sëlva y l Ciastel ju)
* Ruf di Strënc o Ruf dal Ampezan (Cunfin danter l Chemun de Sëlva y Santa Cristina), Ruf dai Puntons
* Ruf de Ciopa y Ruf dai Lec cul pisciadoi dl Tervela 
* Ruf de Iender, Ruf Pan y Lat, Ruf de Cunfin, Gaerberbach, Tanötschbach (Eures de Fascia - Saltria)
* Ruf de Piz (Pizbach, Rio Piz)
* Ruf/Fussel de Sureghes
* Ruf/Fussel de Bleje
* Ruf da Bula (va tl Derjon a Runcadic), Ruf de Planruf da Compac y Sobulacia, Pisciadoi de Ega Cejia y Moandl sun Bulacia
* Fussel da Ciaplé, Fussel dl Tecul.


Ruf Ciavazes Selva Gherdeina.jpg|Ruf Ciavazes.
Mulin da Ciaslat y Ruf dal Ampezan Santa Cristina.jpg|Ruf dal Ampezan y mulin da Ciaslat.
Pisciadoi dl Tervela dinstà Santa Cristina.jpg|Pisciadoi dl Tervela, Ruf de Ciopa.
Derjon y Iënder te Gherdëina.jpg|Ruf de Iender che va tl Derjon.
Ruf de Piz Mont de Sëuc.jpg|Ruf de Piz sun Mont de Sëuc.
Pisciadoi de Pedroc Gherdëina.jpg|Pisciadoi de Pedroc dl Ruf de Piz.
Mittlere und obere Mühle in Pufels.jpg|Mulin tl Ruf da Bula.


## Cëla nce
* Ruves de Gherdëina
* Lec de Gherdëina
* 
## Bibliografia
* Edberte Moroder: *L ruf y la roia - Plan Sant Antone.* Calënder de Gherdëina 1988, pl 66-72.
* Guido Insam:  *Turbines dal’electrisc menedes dai ruves de Gherdëina*. Calënder de Gherdëina 1984, pl. 43-45.
* Josef Nössing, Cristian Kollmann: *Frühes Gröden. Im Spiegel der Siedlungs- und Namengeschichte. Neue Erkenntnisse.* Museum Gherdëina, Urtijëi 2023, pl. 139-140. ISBN 978 88 85868 06 9 (tudësch).

## Referënzes